امریکا قوشمه ایالتلری دولت رهبری جو بایدن نی تهدید قیلگن یوتالیک مظنون, اف بی آی تیم لری تامانیدن اوشله نیش گه حرکت قیلینیاتگن پیتده یوز بیرگن توقنه شووده اولدیریلدی.
اف بی آی تامانیدن بیریلگن یازمه بیاناتده, بایدن نینگ سفری آلدی دن یوتا ایالتی نینگ Salt Lake City شهریده Craig Deleeuw Robertson ناملی کیشی نینگ, "اوییده اوشله نیش گه حرکت قیلینرایکن یوز بیرگن توقنه شووده" حیاتینی یوقاتگن لیگی معلوم قیلیندی.
محکمه یادداشت لریده, اوشبو کیشی نینگ, دولت رهبری بایدن, آلدینگی دولت رهبری دونالد ترامپ نی محکمه قیلگن نیویورک منطقه سی قاره لاوچیسی Alvin Bragg و نیویورک باش قاره لاوچیسی Letitia James نی تهدید قیلگن لیگی بیلدیریلدی.
یوتا ده گی امریکا قوشمه ایالتلری منطقه محکمه سی گه تقدیم ایتیلگن دعوا دوسیه سیده, Robertson نینگ فیسبوکده اورتاقلشگن, "بیر یاکه ایکّی دولت رهبرلیک سوء قصدی اوچون اویغون بیر وقت.  آلدین جو کیین کامالا!!" شکلده گی سوز لریگه اورین اجره تیلدی.
دوسیه ده, Robertson نینگ 70 الی 75 یاشیده و AR-15 یریم اوتوماتیک قورال گه ایگه ایکن لیگی معلوم قیلیندی.
بایدن گه اوشبو توغریده اف بی آی تامانیدن معلومات بیریلگن لیگی بیلدیریلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
